Ultimatum minn AC Milan lil Chelsea għall-akkwist ta' Olivier Giroud AC Milan stabbilixxew ultimatum għal din il-ġimgħa biex jiksbu ftehim għall-attakkant ta' Chelsea, Olivier Giroud. L-internazzjonali ta' Franza kien mistenni li jingħaqad mar-Rossoneri bi free transfer, biss il-Blues ix-xahar li għadda ħabbru li kienu skattaw estensjoni ta' 12-il xahar fil-kuntratt tiegħu. Dan ifisser li Milan issa jridu jinnegozjaw somma ma' Chelsea, iżda r-Rossoneri qed huma lesti li jirtiraw l-interess tagħhom. Milan allegatament infurmaw lil Chelsea li jridu ftehim f'postu sa tmiem din il-ġimgħa, jew inkella se jdawru l-attenzjoni tagħhom x'imkien ieħor fit-tfittxija tagħhom għal attakkant. Giroud, li bħalissa qed igawdi ftit mistrieħ wara l-eliminazzjoni ta' Franza mill-Euro 2020 il-ġimgħa li għaddiet, skorja 11-il darba f'31 dehra għal Chelsea fil-kompetizzjonijiet kollha fl-istaġun li għadda.